CELEX: 32022R1023
Language: sk
Date: 2022-06-28 00:00:00
Title: Nariadenie Komisie (EÚ) 2022/1023 z 28. júna 2022, ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o používanie ovseného lecitínu vo výrobkoch z kakaa a čokolády zahrnutých v smernici Európskeho parlamentu a Rady 2000/36/ES (Text s významom pre EHP)

29.6.2022   
               
               
                  SK
               
               
                  Úradný vestník Európskej únie
               
               
                  L 172/5
               
            
         NARIADENIE KOMISIE (EÚ) 2022/1023
         z 28. júna 2022,
         ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o používanie ovseného lecitínu vo výrobkoch z kakaa a čokolády zahrnutých v smernici Európskeho parlamentu a Rady 2000/36/ES
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3 a článok 14,
         so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
         keďže:
         
                     (1)
                  
                  
                     V prílohe II k nariadeniu (ES) č. 1333/2008 je stanovený zoznam Únie obsahujúci prídavné látky schválené na používanie v potravinách a podmienky ich používania.
                  
               
                     (2)
                  
                  
                     Umiestňovať na trh a používať v potravinách sa môžu iba prídavné látky v potravinách zahrnuté v zozname Únie uvedenom v prílohe II k nariadeniu (ES) č. 1333/2008, a to za podmienok používania, ktoré sú v nej špecifikované.
                  
               
                     (3)
                  
                  
                     Nariadením Komisie (EÚ) č. 231/2012 (3) sa stanovujú špecifikácie prídavných látok v potravinách uvedených v prílohách II a III k nariadeniu (ES) č. 1333/2008.
                  
               
                     (4)
                  
                  
                     Zoznam Únie a špecifikácie sa môžu aktualizovať v súlade so spoločným postupom uvedeným v článku 3 ods. 1 nariadenia (ES) č. 1331/2008 buď na podnet Komisie, alebo na základe žiadosti.
                  
               
                     (5)
                  
                  
                     Dňa 25. januára 2018 bola predložená žiadosť o povolenie používania ovseného lecitínu ako prídavnej látky v potravinách kategórie 5.1 „Výrobky z kakaa a čokolády zahrnuté v smernici Európskeho parlamentu a Rady 2000/36/ES“ (4) v časti E prílohy II k nariadeniu (ES) č. 1333/2008 v najvyššom množstve 20 000 mg/kg. Žiadosť bola následne podľa článku 4 nariadenia (ES) č. 1331/2008 sprístupnená členským štátom.
                  
               
                     (6)
                  
                  
                     Európsky úrad pre bezpečnosť potravín (ďalej len „úrad“) vyhodnotil bezpečnosť ovseného lecitínu ako prídavnej látky v potravinách a vo svojom stanovisku (5) z 10. decembra 2019 dospel k záveru, že pri navrhovanom použití a navrhovaných množstvách neexistuje žiadne bezpečnostné riziko z používania ovseného lecitínu ako prídavnej látky v potravinách.
                  
               
                     (7)
                  
                  
                     Ovsený lecitín je frakcionovaný olej z ovsa siateho, ktorý slúži ako emulgátor a uľahčuje výrobu výrobkov z kakaa a čokolády tým, že znižuje viskozitu a hodnotu výťažnosti výrobkov z čokolády. To umožňuje ľahké prečerpávanie roztopenej čokolády počas spracovania. Okrem toho ovsený lecitín bráni vzniku tukového výkvetu (šedo bieleho povlaku) na povrchu výrobkov počas skladovania.
                  
               
                     (8)
                  
                  
                     Preto je vhodné povoliť používanie ovseného lecitínu ako emulgátora v kategórii potravín „Výrobky z kakaa a čokolády zahrnuté v smernici 2000/36/ES“ v najvyššom prípustnom množstve 20 000 mg/kg a prideliť tejto prídavnej látke číslo E 322a.
                  
               
                     (9)
                  
                  
                     Špecifikácie ovseného lecitínu (E 322a) by mali byť zaradené do nariadenia (EÚ) č. 231/2012, keď sa táto látka prvý raz zapíše do zoznamu Únie obsahujúceho prídavné látky v potravinách stanoveného v prílohe II k nariadeniu (ES) č. 1333/2008.
                  
               
                     (10)
                  
                  
                     Nariadenie (ES) č. 1333/2008 a nariadenie (EÚ) č. 231/2012 by sa preto mali zodpovedajúcim spôsobom zmeniť.
                  
               
                     (11)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha II k nariadeniu (ES) č. 1333/2008 sa mení v súlade s prílohou I k tomuto nariadeniu.
         
         
            Článok 2
            Príloha k nariadeniu (EÚ) č. 231/2012 sa mení v súlade s prílohou II k tomuto nariadeniu.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. júna 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 354, 31.12.2008, s. 16.
         
            (2)  Ú. v. EÚ L 354, 31.12.2008, s. 1.
         
            (3)  Nariadenie Komisie (EÚ) č. 231/2012 z 9. marca 2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008 (Ú. v. EÚ L 83, 22.3.2012, s. 1).
         
            (4)  Smernica Európskeho parlamentu a Rady 2000/36/ES z 23. júna 2000 o výrobkoch z kakaa a čokolády určených na ľudskú spotrebu (Ú. v. ES L 197, 3.8.2000, s. 19).
         
            (5)  Vestník EFSA (EFSA Journal) (2020) 18(1):5969.
      
      
         
            PRÍLOHA I
            Príloha II k nariadeniu (ES) č. 1333/2008 sa mení takto:
            
                        1.
                     
                     
                        V bode 3 časti B „Prídavné látky iné ako farbivá a sladidlá“ sa za zápis týkajúci sa prídavnej látky E 322 vkladá tento nový zápis:
                        
                                    „E 322a
                                 
                                 
                                    ovsený lecitín“
                                 
                              
                  
                        2.
                     
                     
                        V časti E sa v kategórii potravín 5.1 „Výrobky z kakaa a čokolády zahrnuté v smernici 2000/36/ES“ za položku E 322 vkladá táto nová položka týkajúca sa „ovseného lecitínu“:
                        
                                     
                                 
                                 
                                    „E 322a
                                 
                                 
                                    ovsený lecitín
                                 
                                 
                                    20 000 “
                                 
                                 
                                     
                                 
                                 
                                     
                                 
                                 
                                     
                                 
                              
                  
      
      
         
            PRÍLOHA II
            V prílohe k nariadeniu (EÚ) č. 231/2012 sa za položku týkajúcu sa prídavnej látky E 322 vkladá táto nová položka:
            
               
                           „E 322a OVSENÝ LECITÍN
                           
                        
                     
                           
                              Synonymá
                           
                        
                        
                           Frakcionovaný olej z ovsa siateho
                        
                     
                           
                              Definícia
                           
                        
                        
                           Ovsený lecitín je frakcionovaný olej z ovsa siateho bohatý na polárne lipidy, najmä na galaktolipidy. Ovsený lecitín sa vyrába zo zŕn ovsa potravinovej akostnej triedy, ktoré sa preosievajú a extrahujú pomocou etanolu pri zvýšenej teplote, čím sa získava surový lipidový extrakt. Tento surový extrakt prechádza viacstupňovým odparovaním a filtráciou, pričom vzniká surový olej z ovsa siateho, ktorý sa oddeľuje, odparuje a prefiltruje, čím sa získava ovsený lecitín.
                           Pri extrakcii sa ako extrakčné rozpúšťadlo môže použiť len etanol.
                        
                     
                           Eineics
                        
                        
                           281-672-4
                        
                     
                           Rozbor
                        
                        
                           najmenej 30 % polárnych lipidov nerozpustných v acetóne
                        
                     
                           
                              Opis
                           
                        
                        
                           žltkastohnedá viskózna kvapalina
                        
                     
                           
                              Identifikácia
                           
                        
                        
                            
                        
                     
                           Cholín
                        
                        
                           najviac 2 g/100 g
                        
                     
                           Fosfor
                        
                        
                           najmenej 0,5 %
                        
                     
                           Polárne lipidy
                        
                        
                           najmenej 35 hm %
                        
                     
                           Neutrálne lipidy
                        
                        
                           55 – 65 (hm. %)
                        
                     
                           Nasýtené
                        
                        
                           17 – 20 (hm. %)
                        
                     
                           Mononenasýtené
                        
                        
                           38 – 42 (hm. %)
                        
                     
                           Polynenasýtené
                        
                        
                           38 – 42 (hm. %)
                        
                     
                           
                              Čistota
                           
                        
                        
                            
                        
                     
                           Strata sušením
                        
                        
                           najviac 2 %
                        
                     
                           Látky nerozpustné v toluéne
                        
                        
                           najmenej 1 hm %.
                        
                     
                           Hodnota kyslosti
                        
                        
                           najviac 30 mg KOH/g
                        
                     
                           Peroxidové číslo
                        
                        
                           menej než 10 meq O2/kg tuku
                        
                     
                           Zvyškové emulzifikátory
                        
                        
                           Etanol: najviac 300 mg/kg
                        
                     
                           Arzén
                        
                        
                           najviac 0,1 mg/kg
                        
                     
                           Olovo
                        
                        
                           najviac 0,05 mg/kg
                        
                     
                           Ortuť
                        
                        
                           najviac 0,02 mg/kg
                        
                     
                           Kadmium
                        
                        
                           najviac 0,05 mg/kg
                        
                     
                           
                              Mikrobiologické kritériá
                           
                        
                        
                            
                        
                     
                           Počet aeróbnych mikroorganizmov
                        
                        
                           najviac 1 000  JTK/g
                        
                     
                           Droždie
                        
                        
                           najviac 100 JTK/g
                        
                     
                           Plesne
                        
                        
                           najviac 100 JTK/g
                        
                     
                           Enterobacteriaceae
                        
                        
                           najviac 10 JTK/g
                        
                     
                           Aeróbne spóry
                        
                        
                           najviac 1 JTK/g
                        
                     
                           
                              Iné
                           
                        
                        
                            
                        
                     
                           Glutén
                        
                        
                           najviac 20 mg/kg“